CELEX: 62013CB0027
Language: da
Date: 2014-04-04 00:00:00
Title: Sag C-27/13: Domstolens kendelse (Store Afdeling) af 4. april 2014 (anmodning om præjudiciel afgørelse fra Schleswig-Holsteinisches Oberlandesgericht — Tyskland) Flughafen Lübeck GmbH mod Air Berlin plc & Co. Luftverkehrs KG (Procesreglementets artikel 99 — statsstøtte — artikel 107 TEUF og artikel 108 TEUF — fordele, som en offentlig virksomhed, der driver en lufthavn, har ydet til et lavprisluftfartsselskab — beslutning om at indlede en formel undersøgelsesprocedure — medlemsstaternes retters forpligtelse til at rette sig efter Kommissionens bedømmelse i denne beslutning vedrørende eksistensen af en støtte)

11.8.2014   
            
            
               DA
            
            
               Den Europæiske Unions Tidende
            
            
               C 261/3
            
         Domstolens kendelse (Store Afdeling) af 4. april 2014 (anmodning om præjudiciel afgørelse fra Schleswig-Holsteinisches Oberlandesgericht — Tyskland) Flughafen Lübeck GmbH mod Air Berlin plc & Co. Luftverkehrs KG
   (Sag C-27/13) (1)
   
   ((Procesreglementets artikel 99 - statsstøtte - artikel 107 TEUF og artikel 108 TEUF - fordele, som en offentlig virksomhed, der driver en lufthavn, har ydet til et lavprisluftfartsselskab - beslutning om at indlede en formel undersøgelsesprocedure - medlemsstaternes retters forpligtelse til at rette sig efter Kommissionens bedømmelse i denne beslutning vedrørende eksistensen af en støtte))
   2014/C 261/04
   Processprog: tysk
   
      Den forelæggende ret
   
   Schleswig-Holsteinisches Oberlandesgericht
   
      Parter i hovedsagen
   
   
      Sagsøger: Flughafen Lübeck GmbH
   
      Sagsøgt: Air Berlin plc & Co. Luftverkehrs KG
   
      Konklusion
   
   
               1)
            
            
               Når Europa-Kommissionen i henhold til artikel 108, stk. 3, TEUF har indledt den formelle undersøgelsesprocedure som omhandlet i artikel 108, stk. 2, TEUF, vedrørende en ikke-anmeldt foranstaltning, der er ved at blive gennemført, skal den nationale ret, der er forelagt et søgsmål med påstand om ophør med gennemførelsen af denne foranstaltning og om tilbagesøgning af allerede udbetalte beløb, træffe alle nødvendige foranstaltninger med henblik på at drage følgerne af en eventuel tilsidesættelse af forpligtelsen til at ophøre med gennemførelsen af den nævnte foranstaltning.
               Den nationale ret kan med henblik herpå udsætte gennemførelsen af den pågældende foranstaltning og pålægge tilbagesøgning af den allerede udbetalte støtte eller træffe afgørelse om foreløbige forholdsregler for at sikre dels de berørte parters interesser, dels den effektive virkning af Kommissionens beslutning om at indlede den formelle undersøgelsesprocedure.
            
         
               2)
            
            
               Den nationale ret kan i en situation som den i hovedsagen omhandlede ikke udsætte sagen, indtil den formelle undersøgelsesprocedure er afsluttet.
            
         
      (1)  EUT C 171 af 15.6.2013.